钦定古今图书集成/明伦汇编/氏族典/第281卷 > 《廖用贤尚友录》 > 汪覃
## 钦定古今图书集成/明伦汇编/氏族典/第281卷 > 《廖用贤尚友录》 > 汪覃

按《万姓统谱》：覃字天才，绩溪人。少而有奇才，应举八
行科，东坡见而异之。覃后隐不仕，号水月居士。东坡
赠以诗云：“季子应嗔不下机，弃家来伴碧云师。中秋
冷坐非能醉，半月长斋未肯辞。掷简摇毫无忤色，投
名入社有新诗。飞腾桂籍他年事，莫忘山中采药时。”